Blaze7451/Wiki-th-20250601 huggingface dataset:
อำเภอยางชุมน้อย

ยางชุมน้อย  เป็นอำเภอหนึ่งของจังหวัดศรีสะเกษ เป็นแหล่งผลิตหอมแดงใหญ่ที่สุดของจังหวัดศรีสะเกษ มีเกษตรกรกว่า 3,000 คน ปลูกหอมแดงเป็นเนื้อที่กว่า 12,520 ไร่ โดยพื้นที่ประมาณ 1,656 ไร่ ได้รับการรับรองมาตรฐาน GAP จากกรมวิชาการเกษตร  มีผลผลิตหอมแดงประมาณ 50,080 ตันต่อปี สินค้าแปรรูปอื่น ๆ ที่เป็นที่นิยมได้แก่ กระเทียมโทนดองน้ำผึ้ง, หอมเจียวปลากรอบ, หอมแดงดองน้ำผึ้ง, แยมหอมเจียว โดยทั้ง 4 ผลิตภัณฑ์สร้างรายได้และสร้างงานให้แก่คนในชุมชน และได้รับความร่วมมือจากทุกภาคส่วนที่สนับสนุน

**ที่ตั้งและอาณาเขต**
อำเภอยางชุมน้อยตั้งอยู่ทางตอนเหนือของจังหวัด มีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับอำเภอค้อวัง (จังหวัดยโสธร) และอำเภอเขื่องใน (จังหวัดอุบลราชธานี)- ทิศตะวันออก ติดต่อกับอำเภอกันทรารมย์- ทิศใต้ ติดต่อกับอำเภอเมืองศรีสะเกษ- ทิศตะวันตก ติดต่อกับอำเภอราษีไศล 

**การแบ่งเขตการปกครอง**

**การปกครองส่วนภูมิภาค**
อำเภอยางชุมน้อยแบ่งเขตการปกครองย่อยออกเป็น 7 ตำบล 80 หมู่บ้าน ได้แก่

**การปกครองส่วนท้องถิ่น**
ท้องที่อำเภอยางชุมน้อยประกอบด้วยองค์กรปกครองส่วนท้องถิ่น 7 แห่ง ได้แก่- เทศบาลตำบลยางชุมน้อย  ครอบคลุมพื้นที่ตำบลยางชุมน้อยทั้งตำบล- องค์การบริหารส่วนตำบลลิ้นฟ้า  ครอบคลุมพื้นที่ตำบลลิ้นฟ้าทั้งตำบล- องค์การบริหารส่วนตำบลคอนกาม  ครอบคลุมพื้นที่ตำบลคอนกามทั้งตำบล- องค์การบริหารส่วนตำบลโนนคูณ  ครอบคลุมพื้นที่ตำบลโนนคูณทั้งตำบล- องค์การบริหารส่วนตำบลกุดเมืองฮาม  ครอบคลุมพื้นที่ตำบลกุดเมืองฮามทั้งตำบล- องค์การบริหารส่วนตำบลบึงบอน  ครอบคลุมพื้นที่ตำบลบึงบอนทั้งตำบล- องค์การบริหารส่วนตำบลยางชุมใหญ่  ครอบคลุมพื้นที่ตำบลยางชุมใหญ่ทั้งตำบล

**วัฒนธรรม**
 งานเทศกาลหอมแดง ของดียางชุม เป็นงานเทศกาลที่จัดขึ้นทุกปี เนื่องจากว่าชาวอำเภอยางชุมน้อยปลูกหอม กระเทียมเป็นอาชีพที่สร้างรายได้ให้กับชุมชนเป็นจำนวนมาก และเป็นการสร้างขวัญกำลังใจให้กับเกษตรกร ในงานจะมีการประกวดกิจกรรมทางด้านการเกษตร การแข่งขันกีฬา การประกวดธิดาหอมแดง และอื่นๆอีกมากมาย กำหนดจัดงานประมาณเดือนมีนาคมของทุกปี- ประเพณีบุญบั้งไฟ ชาวอีสานส่วนใหญ่ถือว่าเมื่อจะเริ่มเข้าสู่ฤดูทำนา จะมีการจุดบั้งไฟเพื่อขอฝนจากเทวดา ให้มีฝนตกต้องตามฤดูกาล ในงานประเพณีนี้มีการประกวดหลายอย่าง เช่น ขบวนแห่ การจุดบั้งไฟสูง เป็นที่สนุกสนานและชื่นชอบของบุคคลทั่วไป

**อ้างอิง**

**แหล่งข้อมูลอื่น**
  ไทยตำบล : ยางชุมน้อย date=2010-02-15 
ยางชุมน้อย
แบล็กเอาต์

แบล็กเอาต์ (blackout) สามารถหมายถึง- แบล็กเอาต์ (อัลบั้มบริทนี่ย์ สเปียรส์)- แบล็กเอาต์ (อัลบั้มของสกอร์เปียนส์)
ในศัพท์ภาษาอังกฤษ blackout หมายถึง- ไฟฟ้าดับในระดับวงกว้าง- อาการเป็นลม
อำเภอปรางค์กู่

ปรางค์กู่  เป็นอำเภอหนึ่งของจังหวัดศรีสะเกษ ตั้งทางตะวันตกเฉียงใต้ของจังหวัด ในอดีตเป็นพื้นที่ที่มีความแห้งแล้งมากที่สุดในจังหวัดศรีสะเกษ และมีความแห้งแล้งในลำดับต้น ๆ ของประเทศไทย ปัจจุบันมีความอุดมสมบูรณ์ด้วยพืชพันธ์ธัญญาหาร และเป็นแหล่งเรียนรู้ภูมิปัญญาท้องถิ่น

**ที่ตั้งและอาณาเขต**
อำเภอปรางค์กู่ตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับตำบลผักไหม ตำบลกล้วยกว้าง อำเภอห้วยทับทัน และตำบลโคกจาน อำเภออุทุมพรพิสัย - ทิศตะวันออก ติดต่อกับตำบลบุสูง ตำบลโพนยาง ตำบลศรีสำราญ อำเภอวังหิน และตำบลสำโรงตาเจ็น ตำบลโคกเพชร อำเภอขุขันธ์- ทิศใต้ ติดต่อกับตำบลใจดี ตำบลศรีสะอาด ตำบลปราสาท อำเภอขุขันธ์- ทิศตะวันตก ติดต่อกับตำบลหนองแวง ตำบลแจนแวน ตำบลตรวจ อำเภอศรีณรงค์ ตำบลกุดหวาย อำเภอศีขรภูมิ และตำบลเกาะแก้ว อำเภอสำโรงทาบ (จังหวัดสุรินทร์)

**การแบ่งเขตการปกครอง**

**การปกครองส่วนภูมิภาค**
อำเภอปรางค์กู่แบ่งเขตการปกครองย่อยออกเป็น 10 ตำบล 141 หมู่บ้าน ได้แก่

**การปกครองส่วนท้องถิ่น**
ท้องที่อำเภอปรางค์กู่ประกอบด้วยองค์กรปกครองส่วนท้องถิ่น 11 แห่ง ได้แก่- เทศบาลตำบลปรางค์กู่ ครอบคลุมพื้นที่บางส่วนของตำบลพิมายและตำบลพิมายเหนือ- องค์การบริหารส่วนตำบลพิมาย ครอบคลุมพื้นที่ตำบลพิมาย (นอกเขตเทศบาลตำบลปรางค์กู่)- องค์การบริหารส่วนตำบลกู่ ครอบคลุมพื้นที่ตำบลกู่ทั้งตำบล- องค์การบริหารส่วนตำบลหนองเชียงทูน ครอบคลุมพื้นที่ตำบลหนองเชียงทูนทั้งตำบล- องค์การบริหารส่วนตำบลตูม ครอบคลุมพื้นที่ตำบลตูมทั้งตำบล- องค์การบริหารส่วนตำบลสมอ ครอบคลุมพื้นที่ตำบลสมอทั้งตำบล- องค์การบริหารส่วนตำบลโพธิ์ศรี ครอบคลุมพื้นที่ตำบลโพธิ์ศรีทั้งตำบล- องค์การบริหารส่วนตำบลสำโรงปราสาท ครอบคลุมพื้นที่ตำบลสำโรงปราสาททั้งตำบล- องค์การบริหารส่วนตำบลดู่ ครอบคลุมพื้นที่ตำบลดู่ทั้งตำบล- องค์การบริหารส่วนตำบลสวาย ครอบคลุมพื้นที่ตำบลสวายทั้งตำบล- องค์การบริหารส่วนตำบลพิมายเหนือ ครอบคลุมพื้นที่ตำบลพิมายเหนือ (นอกเขตเทศบาลตำบลปรางค์กู่)

**สภาพพื้นที่**
อำเภอปรางค์กู่ มีพื้นที่ทั่วไปเป็นที่ราบลุ่ม ไม่มีภูเขาพื้นดินส่วนใหญ่เหมาะแก่การทำนาลักษณะดินเป็นดินปนทราย ไม่มีแม่น้ำไหลผ่านมีเพียงลำห้วย และ หนองเท่านั้น ลำห้วยที่สำคัญคือ- ลำห้วยสำราญเป็นลำห้วยที่สำคัญที่สุดของอำเภอ ไหลจากท้องที่อำเภอขุขันธ์  เข้าสู่อำเภอปรางค์กู่ - ลำห้วยเสนเป็นลำห้วยที่ไหลจากอำเภอสังขะ จังหวัดสุรินทร์ สู่อำเภอปรางค์กู่ที่บ้านกะดึ ตำบลกู่ ไหลผ่านตำบลสวาย และออกทางอำเภอห้วยทับทัน- ลำห้วยฆ้อง เป็นลำห้วยที่ไหลมาจากท้องที่อำเภอขุขันธ์ไหลสู่อำเภอปรางค์กู่ที่บ้านกอกหวาน ตำบลโพธิ์ศรี ผ่านตำบลพิมาย ตำบลตูมเป็นลำห้วยที่ไหลผ่านใจกลางของอำเภอปรางค์กู่เป็นที่น่าสังเกตว่าลำห้วยทุกลำห้วยจะไหลจากทิศใต้ไปทางทิศเหนือของอำเภอเสมอ

**การท่องเที่ยว**
ปราสาทปรางค์กู่
อำเภอปรางค์กู่ เป็นอำเภอที่ไม่มีแหล่งท่องเที่ยวที่มีศักยภาพดึงดูดนักท่องเที่ยวมากนัก มีเพียงแต่ปราสาทปรางค์กู่ และปราสาทบ้านสมอ เท่านั้น

**บุคคลที่มีชื่อเสียง**
อำเภอปรางค์กู่ เป็นอำเภอที่มีความแห้งแล้งมากที่สุดเป็นลำดับต้น ๆ ของประเทศไทย และเป็นจุดกำเนิดของ นักสู้ผู้สร้างป่า : ดาบตำรวจวิชัย สุริยุทธ ตำรวจที่เป็นที่รู้จักจากการปลูกต้นไม้ทุกวัน จนกว่าจะไม่มีแรงจะปลูก

**อ้างอิง**

ปรางค์กู่
อำเภอเมืองจันทร์

เมืองจันทร์ เป็นอำเภอหนึ่งของจังหวัดศรีสะเกษ แยกออกจากอำเภออุทุมพรพิสัย เมื่อวันที่ 1 เมษายน พ.ศ. 2535 และต่อมาเมื่อวันที่ 26 กันยายน พ.ศ. 2540 จึงได้มีพระราชกฤษฎีกายกฐานะเป็น อำเภอเมืองจันทร์

**ที่ตั้งและอาณาเขต**
อำเภอเมืองจันทร์ตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับอำเภอโพธิ์ศรีสุวรรณ - ทิศตะวันออก ติดต่อกับอำเภอโพธิ์ศรีสุวรรณและอำเภออุทุมพรพิสัย - ทิศใต้ ติดต่อกับอำเภอห้วยทับทัน- ทิศตะวันตก ติดต่อกับอำเภอสำโรงทาบ และอำเภอโนนนารายณ์ อำเภอรัตนบุรี (จังหวัดสุรินทร์)

**การแบ่งเขตการปกครอง**

**การปกครองส่วนภูมิภาค**
อำเภอเมืองจันทร์แบ่งเขตการปกครองย่อยออกเป็น 3 ตำบล 52 หมู่บ้าน ได้แก่

**การปกครองส่วนท้องถิ่น**
ท้องที่อำเภอเมืองจันทร์ประกอบด้วยองค์กรปกครองส่วนท้องถิ่น 3 แห่ง ได้แก่- เทศบาลตำบลเมืองจันทร์ ครอบคลุมพื้นที่ตำบลเมืองจันทร์ทั้งตำบล- เทศบาลตำบลหนองใหญ่ ครอบคลุมพื้นที่ตำบลหนองใหญ่ทั้งตำบล- องค์การบริหารส่วนตำบลตาโกน ครอบคลุมพื้นที่ตำบลตาโกนทั้งตำบล

**อ้างอิง**
เมืองจันทร์
เกตตีสเบิร์ก

เกตตีสเบิร์ก (Gettysburg) เป็นบุรี (borough) ในเคาน์ตีอะแดม รัฐเพนซิลเวเนีย อยู่ห่างไป 68 กิโลเมตรทางตอนใต้ของเมืองแฮริสเบิร์ก  ประเทศสหรัฐอเมริกา และเป็นที่ตั้งของสภาเทศมลฑล จำนวนประชากรเมื่อ พ.ศ. 2543 มีจำนวน 7,490 คน
ถึงแม้ว่าเกตตีสเบิร์ก เป็นที่รู้จักในแง่ของแหล่งท่องเที่ยวเนื่องจากอยู่ใกล้สมรภูมิเกตตีสเบิร์ก แต่เกตตีสเบิร์กยังเป็นที่ตั้งของสถาบันการเรียนรู้ชั้นสูงทางศาสนาคือ "สถาบันเทววิทยาลูเธอแรน" ซึ่งก่อตั้งเมื่อ พ.ศ. 2369 และวิทยาลัยเกตตีสเบิร์กซึ่งเปิดสอนเมื่อ พ.ศ. 2375 

**ประวัติ**

**ยุคแรกๆ**
ที่ดินซึ่งเป็นบริเวณใจกลางของเทศมลฑลอะแดมปัจจุบันเป็นของ สมาพันธ์ อีโรควอยส์ (Iroquois) (การรวมกันของชนชาติพื้นเมืองอเมริกัน 5 ชาติ หรือ) และถูกซื้อมาโดยครอบครัววิลเลียม เพนน์ เมื่อ พ.ศ. 2279 ผู้คนที่มาอยู่อาศัยในพื้นที่นี้อยู่แล้วเป็นพวกเชื้อสายสก็อต-ไอริช และมีผู้หนึ่งชื่อ "ซามูเอล เกตตี" 

**สงครามกลางเมืองอเมริกาและยุทธการเกตตีสเบิร์ก**
ในระหว่างสงครามกลางเมืองอเมริกา (พ.ศ. 2404 - พ.ศ. 2409) ที่เกตตีสเบิร์กนี้เคยเป็นสมรภูมิรบในยุทธการเกตตีสเบิร์ก โดยเป็นการรบระหว่ากองทัพแห่งเวอร์จิเนียเหนือ (ฝ่ายใต้) ใต้การนำของนายพลโรเบิร์ต อี. ลี กับกองทัพแห่งโปรโตแมค (ฝ่ายเหนือ) ใต้การนำของนายพลจอร์จ จี. มีด โดยในการรบครั้งนี้ ฝ่ายเหนือเป็นฝ่ายชนะ

**บรรณานุกรม**
 The History and Topography of Dauphin, Cumberland, Franklin, Bedford, Adams, and Perry Counties Lancaster City, PA: Gilbert Hills, 1846.

**อ้างอิง**
# Franklin D. Roosevelt's Address at the Dedication of the Memorial on the Gettysburg Battlefield, The American Presidency Project 
# Bernhardt, Meg. "Gettysburg to support casino", The Evening Sun, April 4, 2006. Retrieved on 2006-04-04.  
# Richard D. L. Fulton (2006-06-04). Hundreds attend Gettysburg casino hearing. Emmitsburg.net. Emmitsburg Dispatch. Retrieved on 2007-11-12. 
# Don't Gamble with Gettysburg's Future. Northeast Preservation News. National Trust (November 2006). Retrieved on 2007-11-12. 

**แหล่งข้อมูลอื่น**
  Gettysburg.com-  Gettysburg Times-  Gettysburg Convention & Visitors Bureau date=2014-02-28 -  "Gettysburg Photographs.com (NPS Auto Tour Map linked to photogalleries) " date=2009-02-21 
เกตตีสเบิร์ก
NAT

NAT หรือ Nat สามารถหมายถึง- Network address translation
บุคคล เช่น- แนท คิง โคล (Nat King Cole) นักร้อง นักดนตรีชาวอเมริกัน- แนต เทอร์เนอร์ (Nat Turner) นักปฏิวัติชาวอเมริกัน- แนต (นักร้อง) (Nat) นักร้องแร็ปชาวอเมริกัน- เกศริน ชัยเฉลิมพล (น้องแนท) ดารานักแสดงชาวไทย
แนท ยังเป็นชื่อย่อ ของบุคคลชื่อ- นาตาลี (Natalee, Natalie) หรือ นาตาชา (Natasha)- นาธาน (Nathan) หรือ Nathaniel
 ดูเพิ่ม- นัต
เทตสึจิน หุ่นเหล็กหมายเลข 28

เทตสึจิน หุ่นเหล็กหมายเลข 28 (Tetsujin 28 gō; Iron Man 28) เป็นการ์ตูนญี่ปุ่นของมิตสึเทรุ โยโกยามา ตีพิมพ์ครั้งแรกตั้งแต่ พ.ศ. 2501 จำนวน 21 เล่ม  และนำมาสร้างเป็นอนิเมะขาวดำ จำนวน 83 ตอน ฉายในประเทศญี่ปุ่นระหว่าง พ.ศ. 2506 - 2508 และนำไปฉายในสหรัฐอเมริกา เมื่อ พ.ศ. 2509 โดยตัดมาเพียง 52 ตอน และเปลี่ยนชื่อเป็น Gigantor
ในปี พ.ศ. 2523-2524 มีการนำมาสร้างใหม่เป็นภาพยนตร์สี จำนวน 51 ตอน ฉายในญี่ปุ่นใช้ชื่อว่า Iron Man #28 (Tetsujin-nijūhachi-gō) ต่อมาได้นำไปฉายในสหรัฐอเมริกา ในปี พ.ศ. 2536 ใช้ชื่อว่า The New Adventures of Gigantor
ในปี พ.ศ. 2535 มีการสร้างภาคต่อชื่อ Iron Man #28 FX (Tetsujin-nijūhachi-gō-Efu-Ekkusu) ฉายในญี่ปุ่น
ในปี พ.ศ. 2547 มีการสร้างภาพยนตร์สีที่ใช้คนแสดงผสมกับคอมพิวเตอร์กราฟิกส์ โดยอ้างอิงรูปแบบเดิมของต้นฉบับ พ.ศ. 2501 และภาพยนตร์การ์ตูนโทรทัศน์  ใช้ชื่อว่า  Tetsujin-28 ออกฉายทั้งในญี่ปุ่นและสหรัฐอเมริกาในปี พ.ศ. 2548 (เป็นครั้งแรกในสหรัฐอเมริกา ที่ใช้ชื่อดั้งเดิม ไม่ได้ใช้ชื่อ Gigantor) และมีภาคต่อ ฉายในญี่ปุ่น ในปี พ.ศ. 2550 ใช้ชื่อว่า Tetsujin 28-go: Hakuchuu no Zagetsu (Tetsujin 28-go: The Remaining Month) ภาพยนตร์ภาคต่อนี้ ยังไม่มีกำหนดฉายในประเทศอื่นนอกประเทศญี่ปุ่น

**เรื่องย่อ**
ในช่วงสงครามโลกครั้งที่ 2 กองทัพญี่ปุ่นได้สร้างหุ่นยนต์รบ โดยอยู่ภายใต้การดูแลของ ศ.ชิคิจิมะ เทตสึโอะ และ ศ.คาเนดะ  แต่เมื่อญี่ปุ่นแพ้สงคราม โครงการจึงถูกระงับไปพร้อมกับการหายสาบสูญไปของ หุ่นเหล็กหมายเลข 28
ภายหลังสงคราม ศ.ชิคิจิมะ ได้นำกองทัพหุ่นยนต์ออกมาทำลายล้างเมือง หวังจะยึดครองโลก  แต่แผนการครองโลกของ ศ.ชิคิจิมะ ก็ไม่สำเร็จ เมื่อคาเนดะ โชทาโร่ ลูกชายวัย 12 ปี ของ ศ.คาเนดะ นำเทตสึจิน หุ่นเหล็กหมายเลข 28 ที่สร้างเสร็จสมบูรณ์แล้วออกมาต่อต้าน

**ตัวละคร**

**รายชื่อตอน**

**แหล่งข้อมูลอื่น**
  Tetsujin 28-  TETSUJIN 28 : หุ่นเหล็กหมายเลข28
หมวดหมู่:อนิเมะที่ออกฉายในปี พ.ศ. 2556
หมวดหมู่:การ์ตูนญี่ปุ่น
ท
หมวดหมู่:โทกูซัตสึ
หมวดหมู่:เทตสึจิน หุ่นเหล็กหมายเลข 28
หมวดหมู่:รายการโทรทัศน์ของนิปปงทีวี
หมวดหมู่:มังงะที่ได้รับการดัดแปลงเป็นภาพยนตร์
มะกอกโคก

มะกอกโคก (ชื่อวิทยาศาสตร์: Shrebera  swieteniodes) มีชื่อเรียกอื่นๆ เช่น โยนีปีศาจ หีผี มะกอกดอน สำโรง มะกักป่า มะกอกเผือก เป็นต้น    
มะกอกโคก เป็นไม้ยืนต้น  ผลัดใบ  สูงประมาณ  10 – 15 เมตร   เป็นพืชถิ่นเดียว  พบตามภูเขาไฟเก่า เช่นแถบเขากระโดง  เขาอังคาร เขาพนมรุ้งซึ่งเคยเป็นภูเขาไฟที่ดับสนิทนานแล้ว   
ใบ ประกอบแบบขนนกชั้นเดียว  ปลายคี่  เรียงตรงข้าม  ช่อใบยาว ใบย่อย 2 – 3 คู่  เรียงตรงข้ามรูปไข่  รูปใบหอก หรือรูปขอบขนาน แกมรูปรี  ปลายแหลม โคนสอบเรียวปลายแคบไปตามก้าน  ขอบเรียบ  ด้านบนเกลี้ยงหรือมีขนประปราย  ด้านล่างมีขนนุ่ม  
ดอก ดอกเล็กออกเป็นช่อกระจะที่ปลายกิ่ง  
ผลของมะกอกโคกเป็นรูปไข่กลับ  เปลือกแข็ง  แตกเป็นสองซีกเมื่อแห้ง  เมล็ดมีปีก   ผลที่แก่จัดจะแตกเป็น  2 ซีก มองเห็นเมล็ดข้างในได้ตามชื่อที่เรียกกัน  หากนำไปกดบนดินทราย จะยิ่งดูแปลกคล้ายอวัยวะเพศหญิงมาก 

**อ้างอิง**

**แหล่งข้อมูลอื่น**
หมวดหมู่:ไม้ยืนต้น
หมวดหมู่:วงศ์มะลิ
รูต 66

ทางหลวงสหรัฐหมายเลข 66 หรือ รูต 66 (U.S. Route 66 หรือ Route 66) เป็นทางหลวงเส้นหนึ่งในอดีตของสหรัฐอเมริกา ถือเป็นทางหลวงสายแรก ๆ ของรัฐบาลกลาง ก่อตั้งขึ้นเมื่อ 11 พฤศจิกายน ค.ศ. 1926 (พ.ศ. 2469) แต่การติดตั้งป้ายทางหลวงได้ทำในปีถัดมา เส้นทางในสมัยเริ่มแรก เริ่มต้นที่เมืองชิคาโก รัฐอิลลินอย ผ่านรัฐมิสซูรี แคนซัส โอคลาโฮมา เท็กซัส นิวเม็กซิโก แอริโซนา และมาสิ้นสุดที่เมทองงลอสแอนเจลิส รัฐแคลิฟอร์เนีย รวมระยะทางทั้งสิ้น 3,940 กิโลเมตร หรือ 2,448 ไมล์
รูต 66 มีการปรับปรุงและปรับเปลี่ยนเส้นทางหลายครั้ง เช่นเลื่อนจุดสิ้นสุดจากกลางเมืองลอสแอนเจลิส มายังแซนตามอนิกา รูต 66 ไม่ได้สิ้นสุดที่ชายฝั่งมหาสมุทรแปซิฟิกอย่างที่เข้าใจโดยทั่วไป
รูต 66 เป็นเส้นทางหลักของการอพยพจากฝั่งตะวันออกไปยังด้านตะวันตกของสหรัฐอเมริกา โดยเฉพาะปัญหาภัยแล้งจากพายุทรายช่วงคริสต์ทศวรรษที่ 1930 ทำให้ชุมชนที่ตั้งอยู่ในแนวทางหลวงเจริญขึ้นมา
รูต 66 ถูกยกเลิกจากระบบทางหลวงอเมริกาเมื่อวันที่ 27 มิถุนายน ค.ศ. 1985 (พ.ศ. 2528)  หลังจากที่ความสำคัญของเส้นทางดังกล่าวหมดไป บางส่วนของเส้นทางเดิมมีการกำหนดให้เป็นเส้นทางชมวิว (National Scenic Byway) ที่ใช้ชื่อว่า Historic Route 66 (แปลว่าเส้นทางประวัติศาสตร์สาย 66) ซึ่งถนนได้แบ่งออกเป็นหลายช่วงและแทนที่ด้วยระบบทางหลวงอินเตอร์สเตต จากตะวันออกไปตะวันตกแบ่งเป็น อินเตอร์สเตต 55 แทนที่ถนนเส้นนี้ช่วงชิคาโกถึงเซนต์หลุยส์ อินเตอร์สเตต 44 แทนที่ถนนนี้ต่อจนถึงโอคลาโฮมาซิตี อินเตอร์สเตต 40 แทนที่ถนนต่อจนถึงบาร์สโตว์ รัฐแคลิฟอร์เนีย และที่เหลือเป็นส่วนสั้นแทนด้วยอินเตอร์สเตต 15 อินเตอร์สเตต 210 รูต 2 และอินเตอร์สเตต 10 ถึงแซนตามอนิกา
ทางหลวงเส้นนี้มีชื่ออื่น เช่น The Main Street of America, The Mother Road และ Will Rogers Highway

**อ้างอิง**

**แหล่งข้อมูลอื่น**
 Official Website of Historic Route 66 (National Scenic Byway) in Illinois
หมวดหมู่:ถนนในรัฐแคลิฟอร์เนีย
หมวดหมู่:ถนนในรัฐแอริโซนา
หมวดหมู่:ถนนในรัฐนิวเม็กซิโก
หมวดหมู่:ถนนในรัฐเท็กซัส
หมวดหมู่:ถนนในรัฐโอคลาโฮมา
หมวดหมู่:ถนนในรัฐแคนซัส
หมวดหมู่:ถนนในรัฐมิสซูรี
หมวดหมู่:ถนนในรัฐอิลลินอย
ยุทธ์ ชัยประวิตร

ดร.ยุทธ์ ชัยประวิตร (ชื่อเดิม: อายุทธ์ จิรชัยประวิตร; เกิดเมื่อวันที่ 10 มิถุนายน พ.ศ. 2510) จบการศึกษาระดับประถมกับมัธยมศึกษาตอนต้นจากโรงเรียนสาธิตจุฬาลงกรณ์มหาวิทยาลัย มัธยมปลายจากโรงเรียนเตรียมอุดมศึกษา ปริญญาตรีเกียรตินิยมจาก คณะวิศวกรรมศาสตร์ จุฬาลงกรณ์มหาวิทยาลัย ปริญญาโท จากมหาวิทยาลัยโตเกียว ประเทศญี่ปุ่น ปริญญาเอก จากมหาวิทยาลัยเคมบริดจ์ ประเทศอังกฤษ 
ดร.ยุทธ์ เป็นอาจารย์พิเศษในระดับปริญญาโทของมหาวิทยาลัยธุรกิจบัณฑิต และมหาวิทยาลัยอัสสัมชัญ มีประสบการณ์ทำงานเป็น ประธานอนุกรรมการ วิศวกรรมสถานแห่งประเทศไทยในพระบรมราชูปถัมภ์ (วสท.) เป็นผู้ช่วยเลขาธิการสภานิติบัญญัติแห่งชาติ มีผลงานทางด้านการตรวจสอบ วิจัยและเสนอแนะเกี่ยวกับกิจการโทรคมนาคมหลายเรื่อง 
ในการเลือกตั้งในปลายปี พ.ศ. 2550 ดร.ยุทธ์ ในขณะนั้นซึ่งยังใช้ชื่อว่า อายุทธ์ ได้สมัครเป็นสมาชิกพรรคมัชฌิมาธิปไตย และลงเลือกตั้งในเขต 2 กรุงเทพมหานคร ซึ่งประกอบด้วยเขตสาทร บางคอแหลม ยานนาวา คลองเตย และวัฒนา คู่กับนายพิเชียร อำนาจวรประเสริฐ และนางสาวสุภาภรณ์ แสงทอง อดีตนักแสดง แต่ไม่ได้รับเลือก  โดยในช่วงการหาเสียงเลือกตั้ง นายประชัย เลี่ยวไพรัตน์ หัวหน้าพรรคมัชฌิมาธิปไตย ได้กล่าวถึง ดร.ยุทธ์ว่า มีความเก่งกาจ ความรู้สูง เป็นคนหนุ่มรุ่นใหม่ อีกทั้งยังหน้าตาดี จนสามารถนำไปเปรียบกับนายอภิสิทธิ์ เวชชาชีวะ หัวหน้าพรรคประชาธิปัตย์ได้
ต่อมาในปี พ.ศ. 2554 ดร.ยุทธ์ ได้รับเลือกจากคณะกรรมการสรรหาให้เป็นกรรมการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) แทนนายอรรถชัย บุรกรรมโกวิท ที่มีคุณสมบัติขัดต่อกฎหมาย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  เว็บไซต์ส่วนตัว date=2007-12-15  
หมวดหมู่:นักวิชาการชาวไทย
หมวดหมู่:อาจารย์คณะวิศวกรรมศาสตร์
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:ศิษย์เก่าจากมหาวิทยาลัยโตเกียว
หมวดหมู่:ศิษย์เก่าจากมหาวิทยาลัยเคมบริดจ์
หมวดหมู่:บุคคลจากคณะวิศวกรรมศาสตร์ มหาวิทยาลัยธุรกิจบัณฑิตย์
หมวดหมู่:บุคคลจากคณะวิศวกรรมศาสตร์ มหาวิทยาลัยอัสสัมชัญ
หมวดหมู่:วิศวกรชาวไทย
หมวดหมู่:นักวิจัย
หมวดหมู่:นักการเมืองไทย
หมวดหมู่:พรรคมัชฌิมาธิปไตย
ร็อคกี้ ส.จิตรลดา

ร็อคกี้ ส.จิตรลดา เกิดเมื่อ 10 ตุลาคม พ.ศ. 2504 ที่ จ.ศรีสะเกษ สถิติการชก 19 ครั้ง ชนะ 16 (น็อค 15) แพ้ 3

**เกียรติประวัติ**
 แชมป์เงารุ่นแบนตัมเวท WBC 
** ชิง 18 มกราคม 2529 ชนะทีเคโอ​ ยก 2 ราอุล บัลเดซ () ที่ อินดอร์ สเตเดียม หัวหมาก
** เสียแชมป์ 10 ธันวาคม 2529 แพ้ทีเคโอ​ ยก 4 ราอุล บัลเดซ (เม็กซิโก) ที่ อินดอร์สเตเดียม หัวหมาก

**อ้างอิง**
  สถิติการชก date=2015-04-14 

**แหล่งข้อมูลอื่น**
หมวดหมู่:นักมวยสากลชาวไทยรุ่นแบนตัมเวท
หมวดหมู่:แชมป์เงา WBC
หมวดหมู่:ผู้ฝึกศิลปะการต่อสู้จากจังหวัดศรีสะเกษ
เอกวิทย์ สิงห์ชัชวาลย์

เอกวิทย์ สิงห์ชัชวาลย์ ชาวจังหวัดกาฬสินธุ์ สถิติการชก 18 ครั้ง ชนะ 16 (น็อค 5) แพ้ 2

**เกียรติประวัติ**
 แชมป์เงารุ่นไลท์ฟลายเวท IBF 
** ชิง 25 เมษายน 2536 ชนะคะแนน เบียน รัมเปียนัต () ที่ ...
** เสียแชมป์ 10 ธันวาคม 2536 แพ้น็อค ยก 12 โดมิงกุส ซิวาเลตเต้ (อินโดนีเซีย) ที่ จ.สุพรรณบุรี- แชมป์เงารุ่นไลท์ฟลายเวท IBF 	
** ชิง 29 ตุลาคม 2538 ชนะคะแนน ยานีน มัลเฮนโด (อินโดนีเซีย) ที่ จ.สุพรรณบุรี
** เสียแชมป์ 24 มีนาคม 2539 แพ้คะแนน อานิส โรกา (อินโดนีเซีย) ที่ ...

**อ้างอิง**
  สถิติการชก
หมวดหมู่:นักมวยสากลชาวไทยรุ่นมินิมัมเวท
หมวดหมู่:นักมวยสากลชาวไทยรุ่นไลท์ฟลายเวท
หมวดหมู่:แชมป์เงา IBF
กัมบาเระ!! โรโบคอน

กัมบาเระ โรโบคอน (Ganbare
Robokon; Good Luck, Robocon!) เป็นภาพยนตร์ซีรีส์แนวโทคุซัทสึของประเทศญี่ปุ่น เขียนบทโดย โชทาโร่ อิชิโนะโมะริ ผู้ให้กำเนิดไอ้มดแดง ออกฉายทางโทรทัศน์ระหว่าง พ.ศ. 2517 - 2519 เคยเข้ามาฉายในประเทศไทย และนำกลับมาฉายใหม่ทางสถานีโทรทัศน์ไอทีวี ภายใต้ลิขสิทธิ์บริษัท A.I. Thailand
กัมบาเระ โรโบคอน เป็นเรื่องเกี่ยวกับหุ่นยนต์สีแดงชื่อ โรโบคอน ที่อาศัยอยู่กับครอบครัวคุริฮะระ และอยู่ในการดูแลของโรงเรียนหุ่นยนต์ ซึ่งฝึกฝนให้เป็นหุ่นยนต์ที่มีจิตใจดีงาม ในแต่ละตอนโรโบคอนจะออกไปผจญภัยร่วมกับเพื่อนหุ่นยนต์ โดยมีโรบินสาวน้อยต่างดาวคอยให้ความช่วยเหลือ ในตอนท้ายของตอน จะมีการสรุปผลการทำความดีในสัปดาห์นั้น ให้คะแนนโดย Mr. Gantz ครูใหญ่หุ่นยนต์ เป็นรูปหัวใจมาประดับที่ตัว โดยมากโรโบคอนจะทำคะแนนได้ดี แต่ทำผิดพลาดเสียหายในตอนท้าย จึงมักจะถูกหักคะแนนเหลือ 0 อยู่เสมอ
ในปี พ.ศ. 2542 ได้มีการนำกลับมาสร้างใหม่อีกครั้ง โดยใช้ชื่อว่า Ganbare! Robocon VS Moero! Robocon

**ตัวละคร**

**ตัวละครหลัก**
โรโบคอน
 หุ่นยนต์ที่ใช้ไฟฟ้าและน้ำมันเป็นเชื้อเพลิง มีเครื่องยนต์อยู่บริเวณหน้าท้อง รูปร่างคล้ายกระโปรงหน้าของรถเต่าโฟล์กสวาเกน ซึ่งเป็นที่นิยมในประเทศญี่ปุ่น โรโบคอนมีความสามารถพิเศษ เก็บขาเข้าไปในตัวถัง เปลี่ยนเป็นล้อเพื่อให้เดินทางได้อย่างรวดเร็ว และมีใบพัดอยู่ที่หลัง ทำให้สามารถบินได้ และกลัวแมลงสาบเป็นอย่างมาก
โรบิน
อาจารย์กังซึ

**นักเรียนรุ่นที่ 1**
โรโบกาลิ
โรโบปา
โรโบวัล
โรโบโดโระ
โรโบตอน

**นักเรียนรุ่นที่ 2**
โรโบเปจา
โรโบกุย
โรโบปู
โรโบเปียน
โรโบโจ
โรโบกาคิ
โรโบเกระ
โรโบเมกะ
โรโบอินุ
โรโบคาร์

**นักเรียนรุ่นที่ 3**
โรโบริกิ
โรโบเมโร
โรโบเดกิ
โรโบจอย
โรโบเปเคะ
โรโบปิน
โรโบแจน

**ส่วนเกี่ยวข้อง**
 โมเอโระ
โรโบคอน

**แหล่งข้อมูลอื่น**
 title=Ganbare! Robokon-  เรื่องย่อ จาก Animation International date=2007-12-03 -  Photo Gallery date=2007-10-12 
หมวดหมู่:ละครโทรทัศน์ญี่ปุ่น
หมวดหมู่:โชตาโร อิชิโนโมริ
หมวดหมู่:ละครโทรทัศน์ของสถานีทีวีอาซาฮิ
หมวดหมู่:ผลงงานละครโทคุซัทสึของโตเอะ
โรโบคอน

โรโบคอน สามารถหมายถึง- โรโบคอน หุ่นยนต์สีแดง ตัวเอกของภาพยนตร์ชุด กัมบาเระ
โรโบคอน และ โมเอโระ
โรโบคอน- เอบียู โรโบคอน ย่อมาจาก เอบียู โรบอท คอนเทสต์ (ABU Robot Contest) การแข่งขันหุ่นยนต์ในระดับอาชีวศึกษา และอุดมศึกษา
เทรา แพทริก

เทรา แพทริก (Tera Patrick; 25 กรกฎาคม พ.ศ. 2519 - ) เป็นนักแสดงหนังโป๊ชาวอเมริกัน  มีชื่อจริงว่า ลินดา แอนน์ ฮอปกินส์ (Linda Ann Hopkins) เกิดที่เมืองเกรตฟอลส์ รัฐมอนแทนา สหรัฐอเมริกา เป็นลูกครึ่งที่เกิดจากมารดาชาวไทย ต่อมาบิดามารดาแยกทางกัน เธอจึงอาศัยอยู่กับบิดา และเติบโตที่ซานฟรานซิสโก

**แหล่งข้อมูลอื่น**
 name=Tera Patrick
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายไทย
หมวดหมู่:นักแสดงหนังโป๊หญิงชาวอเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายดัตช์
หมวดหมู่:บุคคลจากรัฐมอนแทนา
หมวดหมู่:บุคคลจากซานฟรานซิสโก
ไลล่า เล

ไลล่า เล (4 มกราคม พ.ศ. 2526 - ) เป็นนักแสดงหนังโป๊ชาวอเมริกัน  เกิดและเติบโตที่เมืองลองบีช รัฐแคลิฟอร์เนีย สหรัฐอเมริกา เป็นลูกครึ่งที่เกิดจากมารดาชาวไทย
เมื่อเดือนตุลาคม พ.ศ. 2550 เธอประกาศไว้ในเว็บไซต์ส่วนตัวว่า ต่อไปนี้เธอจะออกจากวงการ และไม่เกี่ยวข้องกับหนังโป๊อีกต่อไป

**อ้างอิง**

**แหล่งข้อมูลอื่น**
 name=Lyla Lei
หมวดหมู่:นักแสดงอเมริกัน
หมวดหมู่:นักแสดงภาพยนตร์ลามกชาวอเมริกัน
หมวดหมู่:ชาวอเมริกันเชื้อสายไทย
หมวดหมู่:ชาวอเมริกันเชื้อสายจีน
หมวดหมู่:ชาวอเมริกันเชื้อสายลาว
หมวดหมู่:ชาวอเมริกันเชื้อสายกัมพูชา
หมวดหมู่:บุคคลจากรัฐโรดไอแลนด์
ลูซี่ ไท

ลูซี่ ไท (13 พฤศจิกายน พ.ศ. 2527 - ) เป็นนักแสดงหนังโป๊ชาวอเมริกัน  เกิดที่ประเทศสิงคโปร์ และเติบโตที่ สหรัฐอเมริกา เป็นลูกครึ่งไทย-กัมพูชา เธอมีน้องสาวชื่อ ไนล่า ไท ซึ่งเป็นนักแสดงหนังโป๊เช่นกัน

**อ้างอิง**

**แหล่งข้อมูลอื่น**
 name=Luci Thai
หมวดหมู่:นักแสดงอเมริกัน
หมวดหมู่:นักแสดงภาพยนตร์ลามกชาวอเมริกัน
หมวดหมู่:ชาวอเมริกันเชื้อสายไทย
หมวดหมู่:ชาวอเมริกันเชื้อสายกัมพูชา
หมวดหมู่:บุคคลจากลองบีช
ข้าวหลามดง

ข้าวหลามดง (Goniothalamus laoticus) ชื่ออื่น จำปีหิน (ชุมพร) นมงัว (ปราจีนบุรี) เป็นไม้ตระกูลเดียวกับกระดังงา เป็นไม้ต้นขนาดเล็ก สูง 3-7 เมตร ทรงพุ่มโปร่ง เปลือกต้นสีเทาอมดำ เนื้อไม้เหนียว ปลูกเป็นไม้ดอกไม้ประดับ ใช้เป็นสมุนไพรหลังคลอดบุตร ทางภาคอีสานแก่นต้นเป็นส่วนผสมของยารักษาโรคซางในเด็ก

**ลักษณะ**
ใบ เป็นใบเดี่ยว เรียงสลับสองข้างกิ่ง แผ่นใบรูปขอบขนาน กว้าง 3-4 ซม. ยาว 10-16 ซม. ปลายใบเรียวแหลม โคนใบรูปลิ่ม ผิวใบด้านบนสีเขียวกว่าผิวใบด้านล่าง ก้านใบยาวราว 0.8 ซม. ดอก เป็นดอกเดี่ยวออกที่ซอกใบตามลำต้นหรือกิ่ง 1-3 ดอก กลีบเลี้ยงมีขนาดเล็ก 3 กลีบ สีเขียวแผ่กางออก กลีบดอกมี 6 กลีบ เรียงเป็น 2 ชั้น ๆ ละ 3 กลีบ ชั้นนอกรูปไข่ กว้าง 2.5-3 ซม. ยาว 4-5 ซม.ชั้นในยาว 1 เซนติเมตรประกบกันเป็นรูปสามเหลี่ยม กลีบดอกชั้นนอกอวบหนารูปหอก กว้าง 2.5-3 เซนติเมตร ยาว 4-5 เซนติเมตร ก้านดอกยาวประมาณ 1 ซม ดอกอ่อนสีเขียว เมื่อบานเปลี่ยนเป็นสีเหลืองหรือชมพูกางออก จากกัน เมื่อบานมีขนาดเส้นผ่าศูนย์กลางของดอก 3-3.5 เซนติเมตร ส่งกลิ่นหอมเย็น ดอกบาน 2-3 วัน แล้วจึงโรย มีอีกพันธุ์หนึ่งที่ดอกบาน แล้วเปลี่ยนจากสีเขียวอมเหลืองเป็นสีส้มแดงแล้วจึงโรย ซึ่งเป็นพันธุ์ที่หายากมากกว่า ออกดอกทยอยตลอดปี ดอกส่งกลิ่นหอมเย็นตลอดวัน ผล ออกเป็นกลุ่ม กลุ่มละ 6-12 ผล แต่ละผลรูปรี ยาว 2-3 ซม. ไม่มีก้านผล ผลแก่สีเขียวอมเหลือง มี 2-5 เมล็ด
ขยายพันธุ์ ด้วยการเพาะเมล็ด เจริญเติบโตได้ดีในที่ร่ม และมีแสงแดดรำไร ปลูกในกระถางควรใช้วิธีการทาบกิ่ง ส่วนวิธี การตอนพบว่าออกรากได้ยากมาก

**อ้างอิง**
  ต้นข้าวหลามดง เรียบเรียงโดย ดร. ปิยะ เฉลิมกลิ่น date=2007-11-05  
หมวดหมู่:ไม้ดอกไม้ประดับ
หมวดหมู่:สกุลปาหนันช้าง
หมวดหมู่:สมุนไพร
ลูคัส เกรบีล

ลูคัส สเตเฟน เกรบีล (เกิด 23 พฤศจิกายน, พ.ศ. 2527) เป็นนักแสดงและนักร้องชาวอเมริกัน. ลูคัสได้รับบทภาพยนตร์โทรทัศน์เรื่องไฮสคูลมิวสิกเคิลเป็นไรอาน เอวานส์.

**ผลงาน**

**ภาพยนตร์**

**เพลง**

**อ้างอิง**

**ข้อมูลเพิ่มเติม**
  ลูกัส เกรเบียล- เว็บทางการ date=2009-07-07 -  name=ลูกัส เกรเบียล
หมวดหมู่:นักแสดงอเมริกัน
หมวดหมู่:นักแสดงดิสนีย์
หมวดหมู่:นักร้องอเมริกัน
หมวดหมู่:บุคคลจากสปริงฟีลด์ (รัฐมิสซูรี)
เปศวาร์

เปศวาร์ (پېښور; ;  UR_Peshawar2.ogg) เป็นเมืองใหญ่อันดับ 6 ของประเทศปากีสถานที่มีประชากรมากกว่า 2.3 ล้านคน ตั้งอยู่ทางตะวันตกเฉียงเหนือของประเทศในหุบเขาเปศวาร์ โดยเป็นเมืองหลักของแคว้นแคบาร์ปัคตูนควาและเป็นเมืองใหญ่สุดของแคว้น เปศวาร์มีประชากรโดยหลักเป็นชาวปาทาน ซึ่งเป็นกลุ่มชาติพันธุ์ที่มีมากเป็นอันดับ 2 ของประเทศ เปศวาร์ตั้งอยู่ในหุบเขาเปศวาร์ ใกล้กับปลายทางตะวันออกของทางผ่านแคบาร์ ใกล้กับพรมแดนดูรันด์ ประวัติศาสตร์จารึกเมืองเปศวาร์ตั้งแต่อย่างน้อย 539 ปีก่อนคริสต์ศักราช ทำให้เป็นหนึ่งในเมืองที่เก่าแก่ที่สุดในเอเชียใต้ เปศวาร์ยังเป็นหนึ่งในที่อยู่อาศัยที่มีผู้อยู่อาศัยต่อเนื่องที่เก่าแก่สุดของประเทศ
มีการกล่าวถึงพื้นที่ที่ครอบคลุมเปศวาร์ในปัจจุบันในบรรดาคัมภีร์เวท (Vedic scriptures) เมืองนี้เป็นหนึ่งในเมืองหลักของแคว้นคันธาระ เคยเป็นเมืองหลวงของจักรวรรดิกุษาณะในรัชสมัยพระเจ้ากนิษกะ และเป็นที่ตั้งของกนิษกะสถูป ซึ่งเป็นหนึ่งในอาคารที่สูงที่สุดในโลกสมัยโบราณ

**ศัพทมูลวิทยา**
ไปรษณียบัตรภาพถ่ายเก่าของถนนสายหลักในเปศวาร์ แปลงเป็นดิจิทัลโดยห้องสมุดดิจิทัลปัญจาบ
ชื่อนคร "เปศวาร์" ในสมัยใหม่น่าจะมาจากศัพท์สันสกฤต ที่สร้างใหม่ ว่า "Purushapura" (पुरूषपुर Puruṣapura, หมายถึง "บุรุษนคร") ชื่อนี้มาจากการตั้งชื่อเมืองโดยจักรพรรดิอักบัรแห่งโมกุลจากชื่อเก่าว่า Parashawar ซึ่งมีความหมายที่พระองค์ไม่ทรงพระทัย ผู้ปกครองนครในช่วงก่อตั้งอาจเป็นราชาฮินดูนาม Purush คำว่า ปูร์ ในภาษาสันสฤกตหมายถึง "นคร" โดยภาษาสันสกฤตในอักษรขโรษฐีเคยเป็นภาษาหนังสือในอาณาจักรพุทธที่ปกครองพื้นที่ในช่วงที่มีการบันทึกช่วงแรก ชื่อนครอาจมาจากชื่อภาษาสันสกฤตของ "บุปผานคร" (Poshapura) ซึ่งเป็นชื่อที่พบในจารึกอักษรขโรษฐีโบราณที่อาจกล่าวถึงเปศวาร์
บันทึกในคริสต์ศตวรรษที่ 7 ของพระสงฆ์ชาวจีนนามพระถังซัมจั๋ง กล่าวถึงนครในคันธาระที่มีชื่อว่า Po-la-sha-pu-lo (p=bùlùshābùló) และบันทึกของฝ่าเสียนในคริสต์ศตวรรษที่ 5 กล่าวถึงเมืองนี้ด้วยชื่อ Fou-lou-sha (p=fùlóshā) ทั้งสองเป็นชื่อ Purushapura ในแบบภาษาจีน จารึกสมัยโบราณในสมัยชาปูร์ระบุนครในหุบเขาคันธาระด้วยชื่อ pskbvr ซึ่งอาจสื่อถึงเปศวาร์
อัลมัสอูดี นักภูมิศาสตร์และนักประวัติศาสตร์ชาวอาหรับระบุว่า ในช่วงกลางคริสต์ศตวรรษที่ 10 นครนี้รู้จักกันในชื่อ Parashāwar ส่วนอัลบิรูนีระบุถึงเมืองนี้เป็น Purshawar และ Purushavar
นครนี้เริ่มเป็นที่รู้จักภายใต้ชื่อ Peshāwar ในสมัยจักรพรรดิอักบัร กล่าวกันว่า ชื่อในปัจจุบันอิงจากภาษาเปอร์เซียที่แปลว่า "เมืองชายแดน" หรือแปลตรงตัวว่า "นครข้างหน้า" แม้ว่าข้อผิดพลาดในการถอดความและการเปลี่ยนแปลงทางภาษาอาจมีส่วนต่อชื่อใหม่ของเมือง ทฤษฎีหนึ่งเสนอแนะว่าชื่อนครมาจากชื่อภาษาเปอร์เซียว่า "Pesh Awardan" หมายถึง "สถานที่ที่มาถึงแห่งแรก" หรือ "นครชายแดน" เนื่องจากเปศวาร์เป็นนครแรกในอนุทวีปอินเดียที่พบเจอหลังผ่านทางผ่านแคบาร์ Abu'l-Fazl ibn Mubarak บรรณารักษ์ของจักรพรรดิอักบัร ระบุชื่อนครนี้ทั้งสองแบบ นั่นคือ Parashāwar ถือความในอักษรเปอร์เซียเป็น label=none, และ Peshāwar (label=none)

**เมืองพี่น้อง**
IDN มากัซซาร์ ประเทศอินโดนีเซีย

**อ้างอิง**

**แหล่งข้อมูลอื่น**
Regional/Asia/Pakistan/Provinces/North-West_Frontier/Localities/Peshawar
หมวดหมู่:เมืองในแคว้นแคบาร์ปัคตูนควา
เทศบาลตำบลแม่สาย

แม่สาย (150px; မႄႈသၢႆ) เป็นเทศบาลตำบลแห่งหนึ่งอยู่ในอำเภอแม่สายทางเหนือสุดของจังหวัดเชียงราย เป็นเทศบาลที่อยู่เหนือสุดของประเทศไทย และตั้งอยู่ปลายสุดของถนนพหลโยธิน แม่สายเป็นด่านข้ามชายแดนสำคัญ โดยมีทางหลวงเอเชียสาย 2 (ทางหลวงแผ่นดินหมายเลข 1 หรือ ถนนพหลโยธิน) ข้ามสะพานข้ามแม่น้ำสายไปยังเมืองท่าขี้เหล็กในประเทศพม่า เทศบาลตำบลแม่สาย มีขนาดใหญ่เทียบเท่าเทศบาลเมือง

**ประวัติ**
เดิมเทศบาลตำบลแม่สายมีฐานะเป็น "สุขาภิบาลแม่สาย" เมื่อวันที่ 14 พฤษภาคม พ.ศ. 2499 ต่อมาเมื่อวันที่ 28 พฤษภาคม พ.ศ. 2536 สุขาภิบาลแม่สายได้มีพระราชกฤษฎีกาเปลี่ยนแปลงเขตพื้นที่การปกครองของสุขาภิบาลแม่สายใหม่ ได้ขยายอาณาบริเวณของเขตสุขาภิบาลเป็น 5.13 ตารางกิโลเมตร ต่อมาได้รับการเปลี่ยนแปลงฐานะจากสุขาภิบาลเป็น "เทศบาลตำบลแม่สาย" เมื่อวันที่ 25 พฤษภาคม พ.ศ. 2542 มีพื้นที่ครอบคลุม หมู่ 1 หมู่ 2 หมู่ 3 หมู่ 10 ตำบลเวียงพางคำ และ หมู่ 2 หมู่ 6 หมู่ 7 หมู่ 8 หมู่ 10

**อาณาเขต**
เทศบาลตำบลแม่สายเป็นเทศบาลที่ตั้งอยู่ใน อำเภอแม่สาย จังหวัดเชียงราย มีอาณาเขตติดต่อดังต่อไปนี้- ทิศเหนือ ติดต่อกับ เมืองท่าขี้เหล็ก  ประเทศพม่า- ทิศใต้ ติดต่อกับ เทศบาลตำบลเวียงพางคำ- ทิศตะวันออก ติดต่อกับ เทศบาลตำบลแม่สายมิตรภาพ- ทิศตะวันตก ติดต่อกับ เทศบาลตำบลเวียงพางคำ

**เขตการปกครอง**
ครอบคลุมบางส่วนของ 2 ตำบล คือ ตำบลแม่สาย และตำบลเวียงพางคำ จำนวน 9 หมู่บ้าน ได้แก่- ตำบลแม่สาย
 หมู่ที่ 2 บ้านเหมืองแดง
 หมู่ที่ 6 บ้านป่ายางชุม
 หมู่ที่ 7 บ้านเกาะทราย
 หมู่ที่ 8 บ้านป่ายาง
 หมู่ที่ 10 บ้านไม้ลุงขน- ตำบลเวียงพางคำ
 หมู่ที่ 1 บ้านแม่สาย 
 หมู่ที่ 2 บ้านดอยงาม
 หมู่ที่ 3 บ้านเวียงพาน
 หมู่ที่ 10 บ้านป่ายางผาแตก

**ชุมชน**
ชุมชนในเทศบาลตำบลแม่สาย ประกอบด้วย 10 ชุมชน ได้แก่
# ชุมชนแม่สาย         
# ชุมชนดอยเวา              
# ชุมชนดอยงาม           
# ชุมชนเวียงพาน
# ชุมชนป่ายางผาแตก
# ชุมชนเหมืองแดง
# ชุมชนป่ายางชุม
# ชุมชนเกาะทราย
# ชุมชนป่ายาง
# ชุมชนไม้ลุงขน

**ประชากร**
จำนวนประชากรในเขตเทศบาลตำบลแม่สายมี 28,250 คน และ จำนวนหลังคาเรือน 13,307 หลังคาเรือน 

**การขนส่ง**

**ทางหลวง**
 25px ถนนพหลโยธิน- 25px ทางหลวงแผ่นดินหมายเลข 1041- 25px ทางหลวงแผ่นดินหมายเลข 1290

**สถานที่ท่องเที่ยว**
เทศบาลตำบลแม่สายมีแหล่งท่องเที่ยวที่น่าสนใจและขึ้นชื่อมากมาย เช่น ตลาดการค้าชายแดนไทย-เมียนมาร์ วัดพระธาตุดอยตุง วัดพระธาตุดอยเวา วนอุทยานถ้ำหลวง-ขุนน้ำนางนอน ถ้ำที่คาดว่ายาวที่สุดของไทย ถ้ำปุ่ม ถ้ำปลา ถ้ำเสาหินพญานาค วัดถ้ำผาจม

**อ้างอิง**

**แหล่งข้อมูลอื่น**
  เว็บไซต์เทศบาลตำบลแม่สาย
แม่สาย
หมวดหมู่:อำเภอแม่สาย
หมวดหมู่:จุดผ่านแดนไทย–พม่า
แซ็ก เอฟรอน

แซ็กคารี เดวิด อเล็กซานเดอร์ "แซ็ก" เอฟรอน (Zachary David Alexander "Zac" Efron) เกิดเมื่อ 18 ตุลาคม ค.ศ. 1987 เป็น   นักแสดงและนักร้องชาวอเมริกัน มีชื่อเสียงจากบททรอย บอลตันในภาพยนตร์ของดิสนีย์เรื่องไฮสคูลมิวสิกเคิล หรือ ชื่อไทย "มือถือไมค์ หัวใจปิ๊งรัก" และ ซีรีส์ของ วอร์เนอร์บราเธอส์ เรื่อง Summerland

**ประวัติ**

**ชีวิตส่วนตัว**
แซ็ก เกิดใน San Luis Obispo รัฐแคลิฟอร์เนีย และต่อมาย้ายไปอยู่ที่ อาร์โรโยแกรนด์, California พ่อเขาชื่อ เดวิด เอฟรอน มีอาชีพเป็น วิศวกรไฟฟ้าที่สถานีไฟฟ้า และ แม่ของเขา ชื่อ สตาร์ล่า บาสเก็ตต์ เคยมีอาชีพเป็นอดีตเลขานุการที่โรงไฟฟ้า ที่เดียวกับพ่อของเขา แซ็กมีน้องชาย 1 คน ชื่อ ดีแลน แซ็กเกิดในครอบครัวชนชั้นกลาง และ นามสกุลของแซ็กคือ " เอฟรอน "ในภาษาฮีบรู หมายถึง ความสนุกสนาน(ปู่ของเขาเป็นชาวยิว) 
แซ็ก มีสุนัข 2 ตัว, พันธุ์ Australian shepherd ชื่อดรีมเมอร์กับพัปปี้, และมีแมววิเชียรมาศชื่อไซมอน.

**การศึกษา**
แซ็ก จบการศึกษาจาก โรงเรียนมัธยมอาร์โรโยแกรนด์ ในปี 2006 และได้รับการยอมรับแล้วใน University of Southern California แต่ได้รอการตัดบัญชีลงทะเบียนเรียนของเขาที่จะทำงานในโครงการภาพยนตร์  นอกจากนี้เขายังได้เข้าร่วม แปซิฟิกวิทยาลัยศิลปะการแสดง วิทยาลัยชุมชนที่ตั้งอยู่ใน ซานตามาเรีย, แคลิฟอร์เนีย 

**ผลงานภาพยนตร์**

**โทรทัศน์**

**อ้างอิง**

**แหล่งข้อมูลอื่น**
  name=แซ็ก เอฟรอน
หมวดหมู่:ชาวอเมริกันเชื้อสายยิว
หมวดหมู่:นักแสดงอเมริกัน
หมวดหมู่:นักแสดงดิสนีย์
หมวดหมู่:นักร้องอเมริกัน
หมวดหมู่:นักร้องเด็กชาวอเมริกัน
หมวดหมู่:บุคคลจากรัฐแคลิฟอร์เนีย
เจ้าหลวงเมืองล้า

เจ้าหลวงเมืองล้า เป็นเจ้าเมืองที่ปกครองเมืองล้าในสิบสองปันนา เป็นนักรบที่เก่งกล้าสามารถและเป็นแม่ทัพนายกองของชาวไทลื้อเมืองล้าทั้งมวล และท่านได้สิ้นชีพพิตักษัยในดินแดนสิบสองปันนา  
ปัจจุบันชาวไทลื้อจัดประเพณีบวงสรวงดวงวิญญาณเจ้าหลวงเมืองล้า อำเภอท่าวังผา จังหวัดน่าน ทุก 3 ปี เรียกว่า "สามปี๋สี่ฮวงข้าว"

**อ้างอิง**
หมวดหมู่:ชาวลื้อ
หมวดหมู่:สิบสองปันนา
หมวดหมู่:วัฒนธรรมของจังหวัดน่าน
หมวดหมู่:เจ้าผู้ครองนครน่าน

น่าน

หมวดหมู่:ผู้ว่าราชการจังหวัดน่าน
หมวดหมู่:สกุล ณ น่าน
หมวดหมู่:ประวัติศาสตร์ของจังหวัดน่าน
น่าน
เจ้าเจตบุตรพรหมินทร์

พระเจ้าเจตบุตรพรหมมินทร์ หรือ เจ้าเจตบุตร  ทรงเป็นเจ้าผู้ครองนครน่าน องค์ที่ 40 และองค์ที่ 41 แห่งนครน่าน (ภายใต้การปกครองของอาณาจักรพม่า) เสด็จขึ้นครองเมืองน่านในปี พ.ศ. 2134 สืบสันติวงศ์ต่อจากพระบิดา พระยาหน่อคำเสถียรไชยสงคราม เจ้าผู้ครองนครน่าน องค์ที่ 39

**พระประวัติ**
พระเจ้าเจตบุตรพรหมมินทร์ ทรงเป็นพระราชโอรสในเจ้าพระยาหน่อคำเสถียรไชยสงคราม ประสูติแต่ พระนางแสดพลัวเทวี ทรงมีพระอนุชา ร่วมพระบิดา พระมารดา 4 พระองค์
# พระเจ้าเจตบุตรพรหมมินทร์
# เจ้าน้ำบ่อ 
# พระเจ้าศรีสองเมือง
# เจ้าอุ่นเมือง

**พระกรณียกิจ**
# พ.ศ. 2139 แรม 3 ค่ำ เดือน 8  พระเจ้าเจตบุตรพรหมมินทร์ เสด็จไปเมืองพ้อ (เขตอำเภอเวียงสา) ไปสร้างวัดดอนแท่น และได้ทำพิธีเถราภิเษกมหาสามีเจ้าขวานแขวน ให้เป็นสังฆราชา
# พ.ศ. 2139 แรม 1 ค่ำ เดือน 9 ได้ทำพิธีเถราภิเษกเจ้าแช่แห้งให้เป็นสังฆราชา

**ราชตระกูล**

**อ้างอิง**
หมวดหมู่:เจ้าผู้ครองนครน่าน
เจ้าหนูปรมาณู

เจ้าหนูปรมาณู หรือ แอสโตรบอย หรือ เจ้าหนูจอมพลัง (Tetsuwan Atomu หรือ Mighty Atom) เป็นการ์ตูนญี่ปุ่นที่ตีพิมพ์ครั้งแรกตั้งแต่ พ.ศ. 2495 วาดโดยโอซามุ เท็ตซึกะ  และถูกสร้างเป็นอนิเมะฉายทางโทรทัศน์ญี่ปุ่น ระหว่าง พ.ศ. 2506 - พ.ศ. 2509 ได้รับความนิยมเป็นอย่างสูง ถูกนำไปฉายในสหรัฐอเมริกา 2 ครั้ง ครั้งแรกโดยบริษัท ซินดิเคชัน เมื่อ พ.ศ. 2506 และครั้งที่สองโดยเครือข่ายเอ็นบีซี ระหว่าง พ.ศ. 2509 - พ.ศ. 2521
ในปี พ.ศ. 2523 เจ้าหนูปรมาณูถูกนำมาสร้างใหม่ จำนวน 52 ตอน ใช้ชื่อว่า Shin Tetsuwan Atomu (The New Mighty Atom) และสร้างใหม่อีกครั้งในปี พ.ศ. 2546 จำนวน 50 ตอน ใช้ชื่อว่า  鉄腕アトム  (Astro Boy: Tetsuwan Atomu) 

**เนื้อเรื่อง**
ดร.เทนม่า นักวิทยาศาตร์อัจฉริยะเจ้าของโครงการพัฒนาหุ่นยนต์ ได้เกิดอุบัติเหตุขึ้นกับ โทบิโอะ ลูกชายของเขา เขาจึงได้สร้างหุ่นยนต์เด็ก ชื่อ อะตอม โดยหวังว่าจะสามารถมาทดแทนลูกชายของ แต่เจ้าหุ่นยนต์มีพลังมหาศาลและไร้เดียงสา ทำผิดพลาดหลายครั้ง ดร.เทนม่า จึงเผลอไล่มันไป เจ้าหุ่นจำเป็นต้องออกเดินทางไปในที่ต่างๆ ต้องพบเจอกับเล่ห์เหลี่ยมของคนเลว ละครสัตว์หุ่นยนต์ คนที่ใช้หุ่นยนต์ทำชั่ว (เรื่องราวคล้ายกับนิทานพิน็อคคิโอ) จนเขาได้มาพบกับ ดร.โอชิโนะ มิตสึ (จมูกโต) ดร.โอชิโน๊ะได้สอนให้ เจ้าหุ่นใช้พลังไปในทางที่ดี และสร้างพ่อแม่และน้องสาวให้ (อูราน) เจ้าหุ่นได้ใช้พลังของเขา ทำเรื่องดีๆจนทั่วโลกต่างยอมรับในตัวเขา
แอตลาส เป็นหุ่นคู่แข่งกับอะตอมในช่วงต้นเรื่อง สร้างโดยคนชั่วร้ายกลายเป็นคู่ปรับตลอดกาลของเขา
พลูโต้ เป็นหุ่นยนต์ที่สร้างโดยมหาเศรษฐีที่ต้องการให้พลูโตเป็นหุ่นที่แข็งแกร่งที่สุด เขาออกตามล่าและทำลายหุ่นยนต์พลังงานสูงไปทั่วโลก จนมาถึงอะตอม เขาได้ซึมซับความดีของอะตอม ทำให้ตอนจบเลิกทำชั่ว แต่ก็ถูก โบร่า หุ่นยนต์ที่นักวิทยาศาสตร์หุ่นยนต์สร้างไว้กำจัดพลูโตในตอนท้ายทำลายทิ้ง พลูโตเป็นหนึ่งในตอนที่โด่งดังมาก นำมาเขียนใหม่หลายครั้ง
เจ้าหนูอะตอมเป็นซีรี่เรื่องยาว ฉายทีวีตั้งแต่ปี 1963-1965 และนำมาวาดใหม่หลายครั้ง ทั้งในรูปแอบ VDO และภาพยนตร์

**ตัวละคร**
ตัวละครหลัก- อะตอม- อูรัน- ลุงหนวด- ดร.โอชิโนะ มิตสึ- แอตลาส                                 
*จีน

**รายชื่อตอน**

**แหล่งข้อมูลอื่น**
  เว็บไซต์อย่างเป็นทางการ 
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
หมวดหมู่:เจ้าหนูปรมาณู‎
หมวดหมู่:ยอดมนุษย์อเมริกัน
หมวดหมู่:ซูเปอร์ฮีโรที่เป็นหุ่นยนต์
หมวดหมู่:ซูเปอร์ฮีโรเด็ก
หมวดหมู่:ตัวละครที่เป็นหุ่นยนต์
หมวดหมู่:ซูเปอร์ฮีโรในอนิเมะและมังงะ
หมวดหมู่:ตัวละครเด็กในอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:เทซูกะโปรดักชัน
หมวดหมู่:เทซูกะ โอซามุ
หมวดหมู่:มังงะที่ได้รับการดัดแปลงเป็นภาพยนตร์
เวียงเหนือ

เวียงเหนือ สามารถหมายถึง

**ตำบล**
 ตำบลเวียงเหนือ อำเภอปาย จังหวัดแม่ฮ่องสอน- ตำบลเวียงเหนือ ลำปาง- ตำบลเวียงเหนือ อำเภอเวียงชัย จังหวัดเชียงราย- ตำบลเวียงเหนือ อำเภอกันทรลักษ์ จังหวัดศรีสะเกษ

**เทศบาล**
 องค์การบริหารส่วนตำบลเวียงเหนือ จังหวัดเชียงราย- องค์การบริหารส่วนตำบลเวียงเหนือ จังหวัดแม่ฮ่องสอน
สำราญราษฎร์

สำราญราษฎร์ สามารถหมายถึง
 การปกครอง- อำเภอสำราญราษฎร์ ปัจจุบันยุบรวมกับ เขตพระนคร- แขวงสำราญราษฎร์ เขตพระนคร กรุงเทพมหานคร- ตำบลสำราญราษฎร์ อำเภอดอยสะเก็ด จังหวัดเชียงใหม่
** องค์การบริหารส่วนตำบลสำราญราษฎร์
 อื่น ๆ- สถานีตำรวจนครบาลสำราญราษฎร์- แยกสำราญราษฎร์- วัดศรีสำราญราษฎร์บำรุง
ตลาดขวัญ

ตลาดขวัญ สามารถหมายถึง- ตำบลตลาดขวัญ (อำเภอเมืองนนทบุรี) จังหวัดนนทบุรี- ตำบลตลาดขวัญ (อำเภอดอยสะเก็ด) จังหวัดเชียงใหม่
ตลาดใหญ่

ตลาดใหญ่ สามารถหมายถึง- ตำบลตลาดใหญ่ (อำเภอดอยสะเก็ด) จังหวัดเชียงใหม่- ตำบลตลาดใหญ่ (อำเภอเมือง จังหวัดภูเก็ต)
ยิปซัม

ยิปซัม (Gypsum) (CaSO4·2H2O) หรือเรียกว่าเกลือจืด 
เป็นแร่อโลหะที่มีความเปราะมากมีสีขาว ไม่มีสีหรือสีเทา มักมีสีเหลือง แดง หรือน้ำตาล เป็นมลทินปนอยู่ 
มีความวาวคล้ายแก้ว มุก หรือไหม ความแข็ง 2 ความถ่วงจำเพาะ 2.7 เนื้อแร่โปร่งใสจนกระทั่งโปร่งแสง 
อาจเรียกชื่อต่างกันออกไปตามลักษณะของเนื้อแร่ คือ ชนิดซาตินสปาร์ (satinspar) เป็นแร่ยิปซัมลักษณะที่เป็นเนื้อเสี้ยน 
มีความวาวคล้ายไหม ชนิดอะลาบาสเทอร์ (alabaster) มีเนื้อเป็นมวลเม็ดอัดกันแน่น และชนิดซีลีไนต์ (selenite) ใสไม่มีสี เนื้อแร่เป็นแผ่นบางโปร่งใส เกิดจากแร่ที่ตกตะกอนในแอ่งที่มีการระเหยของน้ำสูงมากและต่อเนื่อง ทำให้น้ำส่วนที่เหลือมีความเข้มข้นสูงขึ้น ถึงจุดที่แร่กลุ่มที่เรียกว่า “อีแวพอไรต์ (evaporites) ” จะสามารถตกตะกอนออกมาตามลำดับความสามารถในการละลาย (solubility) ซึ่งโดยทั่วไปเริ่มจากพวกคาร์บอเนต (carbonates) 
ซัลเฟต (sulphates) และเฮไลด์ (halides)  การกำเนิด  แร่ยิปซัมของไทยมีเนื้อเป็นเกล็ดเล็กๆ สมานแน่น เรียกว่า “อะลาบาสเตอร์ (alabaster) ” ซึ่งมิได้เกิดจากการตกตะกอนทับถมกันในสภาพการณ์ปฐมภูมิจากการระเหยของน้ำ แต่เกิดจากการเติมน้ำ (rehydration) 
ให้กับช่วงบนสุดของมวลแอนไฮไดรต์ จนเกิดการเปลี่ยนแปลง ชนิดแร่ ยิปซัมในประเทศไทยมีประวัติที่ค่อนข้างซับซ้อน 
และการศึกษาธรณีวิทยาแหล่งแร่พบว่า เคยผ่านการเปลี่ยนแปลงชนิดแร่ไปมา ระหว่างยิปซัมกับแอนไฮไดรต์ (CaSO4) หลายครั้ง 
(Utha-aroon and Ratanajarurak, 1996) ก่อนจะมีสภาพเช่นในปัจจุบัน

**คุณสมบัติ**
 มีค่าความแข็งที่ 2 ตามสเกลของโมส์ (Moh's scale)- มีส่วนประกอบที่สำคัญ คือ ซัลเฟอร์ไดออกไซด์ แคลเซียม และน้ำ- มีสีเทาขาวหรือสีชมพูแดง- ลักษณะที่พบโดยทั่วไป เป็นแบบเนื้อแน่น และมีรูปผลึกเฉพาะ

**ประโยชน์ของแร่ยิปซัม**
ประโยชน์ของแร่ยิปซัม สามารถนำมาทำปูนปลาสเตอร์ ปูนซีเมนต์ (portland cement) แผ่นยิปซัมอัด (gypsum board) หรือแผ่นยิปซัมบอร์ด ชอล์ก กระดาษ และปุ๋ย ส่วนแร่ชนิดซาตินสปาร์ และอะลาบาสเตอร์ อาจนำมาใช้ในการแกะสลักหรือขัดทำเป็นเครื่องประดับได้อีกด้วย
ในตำรายาไทยเรียกยิปซัมที่ได้จากนาเกลือว่าเกลือจืด ใช้ทำแป้งผัดหน้า ที่เป็นผลึกเรียกหินฟันม้า ถ้าเป็นหินสีขาวเรียกเศวตศิลา ในตำรายาจีนเรียกเจียะกอ ใช้ทำยา

**แหล่งที่พบ**

**ต่างประเทศ**
สามารถพบได้ในประเทศอิหร่าน เยอรมัน อังกฤษ อิตาลี ไอร์แลนด์ แคนาดา สหรัฐอเมริกา และภูฏาน

**ในประเทศ**
 บริเวณเขตติดต่อของอำเภอหนองบัว จังหวัดนครสวรรค์ กับอำเภอบางมูลนาก จังหวัดพิจิตร ซึ่งมีเหมืองเปิดทำการอยู่รวม 9 เหมือง
- บริเวณจังหวัดสุราษฎร์ธานี มีเหมืองเปิดทำการ 12 เหมือง  - บริเวณจังหวัดนครศรีธรรมราช มีเหมืองเปิดทำการ 9 เหมือง  นอกจากแหล่งที่มีการทำเหมืองอยู่แล้ว 
ยังมีแหล่งแร่ยิปซัมที่กรมทรัพยากรธรณีเพิ่งค้นพบใหม่เมื่อปี พ.ศ. 2538 ในพื้นที่อำเภอวังสะพุง จังหวัดเลย 
ซึ่งการสำรวจในปีต่อๆมา 
ทำให้สามารถกำหนดขอบเขตแร่ที่ชัดเจนขึ้นได้อีกระดับหนึ่ง แหล่งแร่นี้ 
มีลักษณะทางธรณีวิทยาและองค์ประกอบทางเคมีคล้ายคลึงกับแหล่งที่มีการทำเหมืองอยู่แล้ว นับเป็นแหล่งที่มีศักยภาพแร่สูงอีกแห่งหนึ่ง  

**รูปผลึกยิปซัม ที่พบได้ทั่วไป**

**อ้างอิง**

**แหล่งข้อมูลอื่น**
  ข้อมูลแร่ยิปซัม กรมทรัพยากรธรณี date=2015-10-22 
หมวดหมู่:แร่แคลเซียม
หมวดหมู่:แร่ซัลเฟต
เจมี สกอตต์

เจมี สกอตต์ (Jamie Scott) เกิดเมื่อวันที่ 12 กุมภาพันธ์ ค.ศ. 1982 เป็นนักร้อง นักแต่งเพลงชาวอังกฤษ
เขาเริ่มเล่นกีตาร์ตั้งแต่อายุ 7 ขวบ และหัดเล่นเองมาตั้งแต่ตอนนั้น เจมี สกอตต์เติบโตมาในครอบครัวที่รักเสียงเพลง โดยมีแม่ที่ชื่นชอบเพลงของศิลปินอย่าง เจมส์ เทย์เลอร์,แคต สตีเวนส์ และ คาโรล์ คิง ส่วนด้านคุณพ่อที่หลงใหลเพลงโซ ไม่ว่าจะเป็นงานของวิลสัน พิกเก็ตต์,ดอนนี่ ฮาร์ธะเวย์ และ เดอะ ฟลามิงโกส์ เจมีหัดเล่นกีตาร์ด้วยตัวเองโดยการเล่นไปกับอัลบั้ม Blue ของ โจนิ มิดเชลล์ แบบผิดๆถูกๆ แล้วหันไปหัดเปียโนหลายปีต่อมาที่บ้านเพื่อน และได้ใช้เวลาส่วนใหญ่หลังเลิกเรียนที่นั่น จนความสามารถของเขาค่อยๆฉายแวว ต่อมาการสูญเสียน้าสาวได้สร้างแรงขับดันให้กับเขาอย่างมาก เพราะเธอได้ซื้อเปียโนไว้ให้เขาหลังจากที่เสียชีวิต เขาใช้เวลากับการเขียนและเล่นเพลงมากมาย 
เมื่ออายุได้ 19 ปี เจมี สกอตต์ ได้เซ็นสัญญาทำเพลงกับค่ายใหญ่ทั้งที่อายุยังน้อย แต่คนที่เขาเซ็นสัญญาด้วย 2 คนได้ลาออกจากค่ายนั้น ทำให้เขาโดนทิ้งไปด้วย เมื่อเจมี่รู้ว่าเขาคงจะไม่ได้โอกาสไปแสดงที่ไหนแล้ว เขาจึงหันมาแต่งเพลงประกอบหนัง และในปี 2006 เขาได้แสดงภาพยนตร์เรื่อง สเต็ปโดนใจ หัวใจโดนเธอ และได้ร้องเพลงประกอบในนั้นด้วย
และแล้วในวัย 25 ปี เจมีได้โอกาสครั้งที่ 2 เขาได้เซ็นสัญญากับค่ายใหม่ ภายใต้ชื่อ Jamie Scott and The Town เขาเล่าว่าอัลบั้มนี้เป็นส่วนผสมระหว่าง เจฟฟ์ บักเลย์ และ สตีวี วันเดอร์ ส่วนตัวอัลบั้ม Park Bench Theories นั้นได้บอกเล่าเรื่องราวในชีวิตที่เต็มไปด้วยความเจ็บปวดเมื่อทุกอย่างเริ่มไม่เป็นแบบที่คิด เรื่องราวของการเชื่อใจ ความรัก การตัดสินใจที่ยากเย็นและสุดท้ายทั้งหมดมันก็วนเวียนอยู่ในทุกๆ เพลงในอัลบั้มนี้ 

**แหล่งข้อมูลอื่น**
  jamiescottandthetown.com date=2007-07-09 
จเมี
คณะรัฐมนตรีไทย คณะที่ 47

คณะรัฐมนตรี คณะที่ 47 ของไทย (2 มีนาคม พ.ศ. 2534 - 22 มีนาคม พ.ศ. 2535)
นายอานันท์ ปันยารชุน เป็นนายกรัฐมนตรี ประกาศพระบรมราชโองการ เมื่อวันที่ 2 มีนาคม พ.ศ. 2535 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในประกาศ พลเอกสุนทร คงสมพงษ์ ประธานคณะรักษาความสงบเรียบร้อยแห่งชาติ เป็นผู้ลงนามรับสนองพระบรมราชโองการ

**รายชื่อคณะรัฐมนตรี**

**การปรับคณะรัฐมนตรี**
 วันที่ 10 กรกฎาคม พ.ศ. 2534 ทรงพระกรุณาโปรดเกล้าฯ แต่งตั้งให้ หม่อมราชวงศ์ปรีดิยาธร เทวกุล เป็น รัฐมนตรีช่วยว่าการกระทรวงพาณิชย์- วันที่ 29 กรกฎาคม พ.ศ. 2534 ทรงพระกรุณาโปรดเกล้าฯ แต่งตั้งให้ นายเจริญจิตต์ ณ สงขลา เป็น รัฐมนตรีช่วยว่าการกระทรวงมหาดไทย

**การสิ้นสุดของคณะรัฐมนตรี คณะที 47 ของไทย**
คณะรัฐมนตรีคณะนี้สิ้นสุดลง เนื่องจากมีการเลือกตั้งสภาผู้แทนราษฎรทั่วไป ในวันที่ 22 มีนาคม พ.ศ. 2535 คณะรัฐมนตรีชุดนี้จึงพ้นจากตำแหน่งไปตามวาระ

**อ้างอิง**

**แหล่งข้อมูลอื่น**
  คณะรัฐมนตรีคณะที่ 47 จากสำนักเลขาธิการคณะรัฐมนตรี date=2007-11-03 -  ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี date=2012-02-14 
หมวดหมู่:คณะรัฐมนตรีไทย
คณะรัฐมนตรีไทย คณะที่ 39

คณะรัฐมนตรี คณะที่ 39 ของไทย (8 ตุลาคม พ.ศ. 2519 – 19 ตุลาคม พ.ศ. 2520)
นายธานินทร์ กรัยวิเชียร เป็นนายกรัฐมนตรี ประกาศพระบรมราชโองการ เมื่อวันที่ 8 ตุลาคม พ.ศ. 2519 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในประกาศ พลเรือเอก สงัด ชลออยู่ หัวหน้าคณะปฏิรูปการปกครองแผ่นดิน เป็นผู้ลงนามรับสนองพระบรมราชโองการ
ในคณะรัฐมนตรีชุดนี้ ประเทศไทยมีรัฐมนตรีหญิงเป็นครั้งแรก จำนวน 2 คนคือ ท่านผู้หญิงเลอศักดิ์ สมบัติศิริ รัฐมนตรีว่าการกระทรวงคมนาคม และ นางวิมลศิริ ชำนาญเวช รัฐมนตรีว่าการทบวงมหาวิทยาลัยของรัฐ
นอกจากนี้ พลเรือเอก สงัด ชลออยู่ ที่เป็น หัวหน้าคณะปฏิรูปการปกครองแผ่นดิน พ.ศ. 2519 เคยดำรงตำแหน่ง รัฐมนตรีว่าการกระทรวงกลาโหม ในรัฐบาล ม.ร.ว.เสนีย์ ปราโมช และได้ทำรัฐประหารสำเร็จ เมื่อวันที่ 6 ตุลาคม พ.ศ. 2519 ได้เข้าดำรงตำแหน่ง รัฐมนตรีว่าการกระทรวงกลาโหม อีกครั้งหนึ่งในรัฐบาลนี้ และต่อมาได้ทำรัฐประหารซ้ำอีกครั้ง เมื่อวันที่ 20 ตุลาคม พ.ศ. 2520

**รายชื่อคณะรัฐมนตรี คณะที่ 39 ของไทย**
ในวันที่ 22 ตุลาคม พ.ศ. 2519 มีการแต่งตั้งคณะรัฐมนตรี ดังนี้
# พลเอก บุญชัย บำรุงพงศ์ เป็น รองนายกรัฐมนตรี
# นายอัมพร จันทรวิจิตร เป็น รองนายกรัฐมนตรี
# นายดุสิต ศิริวรรณ เป็น รัฐมนตรีประจำสำนักนายกรัฐมนตรี
# พลเรือเอกสงัด ชลออยู่ เป็น รัฐมนตรีว่าการกระทรวงกลาโหม
# นายสุพัฒน์ สุธาธรรม เป็น รัฐมนตรีว่าการกระทรวงการคลัง
# นายอุปดิศร์ ปาจรียางกูร เป็น รัฐมนตรีว่าการกระทรวงการต่างประเทศ
# นายอินทรีย์ จันทรสถิตย์ เป็น รัฐมนตรีว่าการกระทรวงเกษตรและสหกรณ์
# คุณหญิงเลอศักดิ์ สมบัติศิริ เป็น รัฐมนตรีว่าการกระทรวงคมนาคม
# นายสุธี นาทวรทัต เป็น รัฐมนตรีว่าการกระทรวงพาณิชย์
# นายสมัคร สุนทรเวช เป็น รัฐมนตรีว่าการกระทรวงมหาดไทย
# นายเสมา รัตนมาลัย เป็น รัฐมนตรีว่าการกระทรวงยุติธรรม
# นายภิญโญ สาธร เป็น รัฐมนตรีว่าการกระทรวงศึกษาธิการ
# เรือโทยงยุทธ สัจจวาณิชย์ เป็น รัฐมนตรีว่าการกระทรวงสาธารณสุข
# พลอากาศโทเพิ่ม ลิมปสวัสดิ์ เป็น รัฐมนตรีว่าการกระทรวงอุตสาหกรรม
# นางวิมลศิริ ชำนาญเวช เป็น รัฐมนตรีว่าการทบวงมหาวิทยาลัยของรัฐ
# พลเอกเล็ก แนวมาลี เป็น รัฐมนตรีช่วยว่าการกระทรวงกลาโหม
# นายคนึง ฦาไชย เป็น รัฐมนตรีช่วยว่าการกระทรวงมหาดไทย- ยศ/ฐานันดร ในขณะนั้น

**การสิ้นสุดของ คณะรัฐมนตรี คณะที่ 39 ของไทย**
คณะรัฐมนตรีคณะนี้สิ้นสุดลง เนื่องจาก พลเรือเอกสงัด ชลออยู่ หัวหน้าคณะปฏิรูปการปกครองแผ่นดิน ได้ทำการยึดอำนาจ
การปกครองแผ่นดิน เป็นผลสำเร็จเมื่อวันที่ 20 ตุลาคม พ.ศ. 2520 และได้ประกาศใช้ ธรรมนูญการปกครองชั่วคราว พ.ศ. 2520
และจัดตั้ง สภานโยบายแห่งชาติ โดยให้ รัฐธรรมนูญแห่งราชอาณาจักรไทย พุทธศักราช พ.ศ. 2519 สิ้นสุดลง พร้อมกับสภาปฏิรูปการปกครองแผ่นดินและคณะรัฐมนตรี

**อ้างอิง**

**แหล่งข้อมูลอื่น**
  คณะรัฐมนตรีคณะที่ 39 จากสำนักเลขาธิการคณะรัฐมนตรี date=2011-06-04 -  ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี date=2012-02-14 
หมวดหมู่:คณะรัฐมนตรีไทย
ฮย็อน บิน

คิม แท-พย็อง (MC2000=Kim Tae-pyung; เกิด 25 กันยายน ค.ศ. 1982) ชื่อในการแสดงว่า ฮย็อน บิน (hangul=현빈) เป็นนักแสดงชาวเกาหลีใต้ ฮย็อน บิน ได้รับการยอมรับอย่างกว้างขวางในบทบาทของเขาในละครตลกแนวโรแมนติกคอมมาดี้เรื่อง ฉันนี่แหละ...คิมซัมซุน (2005) ตั้งแต่นั้นมา เขาก็ปรากฏตัวในบทนำในละครโทรทัศน์ที่ประสบความสำเร็จอื่น ๆ ได้แก่ เสกฉันให้เป็นเธอ (2010–11), อาลัมบรา มายาพิศวง (2018–19) และ ปักหมุดรักฉุกเฉิน (2019–20) ความนิยมของเขากว้างขึ้นด้วยการแสดงในซีรีส์ฮิตในบ็อกซ์ออฟฟิศ หนังแอ็กชันระทึกขวัญ คู่จารชน คนอึนมึน (2017) หนังระทึกขวัญอาชญากรรม เดอะ สวินด์เลอร์ส (2017) และ เกมเจรจาท้ามรณะ (2018) รวมถึงหนังสยองขวัญซอมบี้ นครนรกซอมบี้คลั่ง (2018) เขาเป็นนักแสดงโทรทัศน์แห่งปีของ Gallup Korea ในปี 2011 ผลงานที่ประสบความสำเร็จของฮย็อน บิน ในระดับสากลทำให้เขากลายเป็นดารา ฮันรยู ระดับชั้นนำ เขาเป็นหนึ่งในนักแสดงที่ได้รับค่าตัวและมีอิทธิพลมากที่สุดในเกาหลีใต้
ฮย็อน บิน ได้รับคำชมจากนักวิจารณ์สำหรับการแสดงของเขาในภาพยนตร์แนวประโลมโลก Late Autumn ซึ่งฉายใน เทศกาลภาพยนตร์นานาชาติเบอร์ลิน ครั้งที่ 61 ตลอดอาชีพการงานของเขา เขาได้รับการเสนอชื่อเข้าชิงรางวัลมากมาย รวมถึงห้ารางวัลจาก Baeksang Arts Awards และได้รับรางวัลการแสดงต่าง ๆ รวมถึงรางวัล Grand Prize (แดซัง) สำหรับทีวีในงาน Baeksang Arts Awards ครั้งที่ 47

**ชีวิตส่วนตัว**
ฮย็อน บิน เกิดและเติบโตในกรุงโซล เขามีพี่ชายหนึ่งคน ซึ่งฮย็อนบินสำเร็จการศึกษาจากมหาวิทยาลัยจุงอัง ใน ค.ศ. 2004 วิชาเอกการละครศึกษา ด้วยผลการเรียนดีเด่น เกียรตินิยมอันดับ 1 และตั้งแต่ ค.ศ. 2009 เขาได้ลงทะเบียนเรียนระดับปริญญาโทที่มหาวิทยาลัยเดียวกันนี้ ปัจจุบันได้คบหากับ ซน เย-จิน และมีกำหนดเข้าพิธีมงคลสมรสในเดือนมีนาคม ค.ศ. 2022 จากนั้นในวันพฤหัสบดีที่ 31 มีนาคม พ.ศ. 2565 ต้นสังกัดของ ซน เย-จิน ได้เผยแพร่ภาพจากงานแต่งงานซึ่งจัดแบบเรียบง่าย ในวันจันทร์ที่ 27 มิถุนายน พ.ศ. 2565 ซนเยจินประกาศว่าเธอกำลังตั้งท้องลูกของทั้งคู่ และเธอได้ให้กำเนิดลูกชายในวันอาทิตย์ที่ 27 พฤศจิกายน พ.ศ. 2565

**ผลงาน**

**ภาพยนตร์**

**ละครโทรทัศน์**

**รายการโทรทัศน์**

**รางวัลและการเสนอชื่อ**

**รางวัลใหญ่**

**รางวัลอื่น ๆ**

**อ้างอิง**

**แหล่งข้อมูลอื่น**
 00017792- 1593460
หมวดหมู่:บุคคลที่เกิดในปี พ.ศ. 2525
หมวดหมู่:บุคคลที่ยังมีชีวิตอยู่
หมวดหมู่:นักแสดงภาพยนตร์ชายชาวเกาหลีใต้
หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:นายแบบเกาหลีใต้
หมวดหมู่:บุคคลจากโซล
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:นักแสดงชายชาวเกาหลีใต้ในศตวรรษที่ 21
หมวดหมู่:ศิษย์เก่าจากมหาวิทยาลัยจุงอัง
หมวดหมู่:นักแสดงชายจากโซล
พรรคเครือข่ายชาวนาแห่งประเทศไทย

พรรคเครือข่ายชาวนาแห่งประเทศไทย (The Farmer Network of Thailand Party; ตัวย่อ: พนท.) เป็นพรรคการเมืองในประเทศไทย จดทะเบียนก่อตั้งพรรคเมื่อวันที่ 20 มิถุนายน พ.ศ. 2549
เป็นพรรคที่เกิดขึ้นเมื่อวันที่ 25 พฤษภาคม พ.ศ. 2549 ในช่วงที่กลุ่มพันธมิตรประชาชนเพื่อประชาธิปไตยชุมนุมขับไล่ทักษิณ ชินวัตร โดยเปลี่ยนสถานะจากเครือข่ายหนี้สินชาวนาแห่งประเทศไทย ที่เข้าร่วมชุมนุมในครั้งนี้ด้วย โดยมีเจตนารมณ์จะเป็นพรรคการเมืองภาคประชาชน มุ่งเน้นนโยบายไปที่เกษตรกรและชั้นชนใช้แรงงานในสังคม

**นโยบาย**
พรรคเครือข่ายชาวนาแห่งประเทศไทย มีแนวนโยบายหลัก 7 ด้าน คือ
#พัฒนาประชาธิปไตยทางตรง
#สร้างความเท่าเทียมทางเศรษฐกิจ ขจัดความเหลื่อมล้ำทางสังคม
#อุตสาหกรรมสะอาด
#คุณภาพชีวิต การเข้าถึงโอกาส และความเท่าเทียม
#รัฐต้องรับผิดชอบต่อประชาชนตั้งแต่ครรภ์มารดา สู่เชิงตะกอน
#ปฏิวัติสีเขียว
#ผู้ก่อมลพิษ ต้องเป็นผู้จ่าย

**การส่งผู้สมัครรับเลือกตั้ง สส.**
ในการเลือกตั้งในปลายปี พ.ศ. 2550 พรรคเครือข่ายชาวนาแห่งประเทศไทย ได้สร้างความฮือฮาเมื่อนำกลุ่มผู้สนับสนุนจำนวนมากไปในเช้าวันรับสมัคร ส.ส. แบบสัดส่วนที่สนามกีฬาไทยญี่ปุ่น-ดินแดง เพราะเป็นพรรคที่ไม่ค่อยมีใครรู้จัก จึงไม่ได้รับเลือกตั้งมาเลยแม้แต่ที่นั่งเดียว
ต่อมาในการเลือกตั้งในปลายปี พ.ศ. 2554 ได้ส่งผู้สมัครรับเลือกตั้งในระบบบัญชีรายชื่อ จำนวน 30 คน โดยมีหมายเลขประจำพรรคคือหมายเลข 19

**อ้างอิง**
คเครือข่ายชาวนาแห่งประเทศไทย
คเครือข่ายชาวนาแห่งประเทศไทย
หมวดหมู่:ชาวนา
หมวดหมู่:คริสต์ทศวรรษ 2000

หมวดหมู่:คริสต์ศตวรรษที่ 20
หมวดหมู่:คริสต์ศตวรรษที่ 21
หมวดหมู่:ยุคหลังสงครามเย็น
วาตสีปุตรียะ

นิกายวัชชีปุตวาท เป็นนิกายที่แยกออกมาจากเถรวาทเมื่อครั้งการสังคายนาครั้งที่ 2 นิกายนี้ได้แพร่หลายจากมคธไปสู่อินเดียภาคตะวันตกและภาคใต้ ไม่มีปกรณ์ของนิกายนี้เหลืออยู่เลยในปัจจุบัน หลักธรรมเท่าที่มีหลักฐานเหลืออยู่คือนิกายนี้ยอมรับว่ามีอาตมันหรืออัตตาจึงถูกโจมตีจากนิกายอื่น เช่น นิกายมหาสังฆิกะ เถรวาทและนิกายเสาตรันติกวาท

**อ้างอิง**
 อภิชัย โพธิ์ประสิทธิ์ศาสตร์. พระพุทธศาสนามหายาน. พิมพ์ครั้งที่ 4. กทม. มหามกกุฏราชวิทยาลัย. 2539.
วัชชีปุตวาท
ภาษาอี๋

ภาษาอี๋ หรือ ภาษานอซู เป็นตระกูลภาษาย่อยทิเบต-พม่า พูดโดยชาวอี๋ บางครั้งเรียกภาษานี้ว่าภาษาโลโล มีอักษรเป็นของตนเองเรียกอักษรอี๋ 
อี๋
อี๋
ปรัชญัปติวาท

นิกายปรัชญัปติวาท เป็นนิกายฝ่ายอาจริยวาท ซึ่งแยกมาจากนิกายเอกัพยาวหาริกะตามหลักฐานฝ่ายบาลี ส่วนหลักฐานฝ่ายสันสกฤตกล่าวว่าแยกมาจากนิกายมหาสางฆิกะ หลักธรรมส่วนใหญ่เหมือนนิกายมหาสางฆิกะ ที่ต่างไปคือ ถือว่าทุกข์ไม่มีขันธ์ อายตนะ 12 เป็นมายา ไม่มีอกาล บุญกุศลเป็นเหตุปัจจัยให้ได้บรรลุอริยมรรค

**อ้างอิง**
  หน้า = 
หมวดหมู่:นิกายในศาสนาพุทธ
ภาษาทูลุง

ภาษาทูลุง  เป็นภาษากลุ่มกิรันตี ใช้พูดในเนปาลและสิกขิม มีผู้พูดราว 33,133 คน ชื่ออื่นๆคือ ภาษาทูลุนเก ไร ภาษาทูลู ลูวา ภาษาทูลูลัง ภาษาทูลุงลา ภาษาโทโลง โล ภาษาทูลุง เจมู และภาษาเตากู โลวา
ทูลุง
ทูลุง
เหมวันตวาท

นิกายเหมวันตวาท เป็นนิกายที่ปรากฏในหลักฐานฝ่ายสันสกฤตว่าแยกมาจากนิกายเถรวาทเมื่อพุทธศตวรรษที่ 3 มีสำนักอยู่ในแถบเทือกเขาหิมาลัย หลักธรรมส่วนใหญ่เหมือนนิกายมหาสังฆิกะ

**อ้างอิง**
  หน้า = 
หมวดหมู่:นิกายในศาสนาพุทธเถรวาท
มหีศาสกะ

นิกายมหิสาสกวาท หรือ นิกายมหีศาสกะ เป็นนิกายในศาสนาพุทธฝ่ายอาจริยวาท ที่หลักฐานฝ่ายบาลีกล่าวว่าแยกมาจากเถรวาท ส่วนหลักฐานฝ่ายสันสกฤตกล่าวว่าแยกมาจากนิกายสรวาสติวาท อาจารย์ผู้เป็นต้นกำเนิดของนิกายนี้เป็นพราหมณ์ เมื่อมาบวชได้นำหลักธรรมในพระเวทมาผสมกับพระพุทธพจน์ แพร่หลายทางภาคตะวันตกและภาคใต้ของอินเดีย โดยเฉพาะแคว้นอวันตี วนวาสี มหาสมณฑล เกรละ และมีอิทธิพลในลังกาด้วย พระพุทธชีวะได้แปลวินัยของนิกายนี้เป็นภาษาจีน
หลักธรรมของนิกายนี้มีลักษณะเฉพาะที่แตกต่างจากนิกายอื่น ๆ หลายประการ เช่น ไม่มีอันตรภพ ผู้สำเร็จอรหันต์แล้วไม่เสื่อมแต่พระโสดาบันเสื่อมได้ การบูชาสถูปเจดีย์ได้บุญน้อย การถวายทานให้คณะสงฆ์ที่มีพระพุทธเจ้าเป็นประธานมีผลมากกว่าถวายทานต่อพระพุทธเจ้าองค์เดียว เป็นต้น

**อ้างอิง**
 อภิชัย โพธิ์ประสิทธิ์ศาสตร์. พระพุทธศาสนามหายาน. พิมพ์ครั้งที่ 4. กทม. มหามกกุฏราชวิทยาลัย. 2539.
หมวดหมู่:นิกายในศาสนาพุทธ
ภาษาปูมา

ภาษาปูมา เป็นภาษากลุ่มกิรันตี มีผ้พูดราว 4,310 คน (2544) ในหมู่บ้านทิปลุง เมาวาโภขา เทวิสถาน ปัววเสระและจิสปานี ตำบลโบตัง และบางส่วนของตำบลอุทยปุระ ประเทศเนปาล

**แหล่งข้อมูลอื่น**
 Ethnologue report on Puma- The Chintang and Puma Documentation Project (DoBeS) date=2007-10-26  
ปูมา
สางมิตียะ

นิกายสมิติยวาท หรือ สางมิตียะ เป็นนิกายในศาสนาพุทธฝ่ายอาจริยวาท ที่แยกมาจากนิกายวาตสีปุตรียะ หลักธรรมโดยทั่วไปใกล้เคียงกับนิกายแม่ คือรับรองว่ามีอาตมันหรือบุคคล รุ่งเรืองในอินเดียจนถึงพุทธศตวรรษที่ 12 แต่หลักฐานเหลือมาถึงปัจจุบันไม่มากนัก

**อ้างอิง**
 อภิชัย โพธิ์ประสิทธิ์ศาสตร์. พระพุทธศาสนามหายาน. พิมพ์ครั้งที่ 4. กทม. มหามกุฏราชวิทยาลัย. 2539.
หมวดหมู่:นิกายในศาสนาพุทธ
อันธกวาท

นิกายอันธกวาทเป็นกลุ่มของนิกายย่อยของนิกายมหาสังฆิกะ รุ่งเรืองอยู่ในแคว้นอันธระซึ่งหลักฐานฝ่ายลังกาเรียกรวมๆว่าพวกอันธกะ หลักธรรมที่สำคัญของนิกายนี้ เช่น ถือว่าจิตดวงเดียวอาจตั้งอยู่ได้ตลอดวัน อสัญญีสัตว์ยังมีสัญญา พระอรหันต์สะสมบุญได้ พระอรหันต์บางพวกละสังโยชน์บางอย่างไม่ได้ แต่ปรินิพพานมีอยู่ มีสัตว์เดรัจฉานในหมู่เทวดา ไม่มีเจตสิกธรรม เป็นต้น

**อ้างอิง**
 อภิชัย โพธิ์ประสิทธิ์ศาสตร์. พระพุทธศาสนามหายาน. พิมพ์ครั้งที่ 4. กทม. มหามกุฏราชวิทยาลัย. 2539
อันธกวาท
วิภัชชวาท

ในการสังคายนาครั้งที่สามในศาสนาพุทธ พระโมคคลีบุตรติสสเถระถือว่า วิภัชชวาท เป็นอีกชื่อหนึ่งของนิกายเถรวาท แต่หลักฐานของจีนกล่าวว่านิกายปรัชญัปติวาท นิกายมหีศาสกะ และนิกายสางมิตียะ บางครั้งก็เรียกรวม ๆ ว่านิกายวิภัชวาทด้วย จึงอาจเป็นนิกายหนึ่งต่างหากที่แยกออกมาจากเถรวาท ส่วนหลักฐานฝ่ายทิเบตกล่าวว่า นิกายมหีศาสกะ นิกายกาศยปียะ และนิกายธรรมคุปต์แยกออกมาจากนิกายวิภัชชวาทนี้

**อ้างอิง**
  หน้า = 
หมวดหมู่:นิกายในศาสนาพุทธเถรวาท